Gelofte van Nasireërskap (1-21)
Priesterlike seën (22-27)
Hebreeus: na·zirʹ. Beteken "iemand wat afgesonder, afgeskeie is; gewyde".
Of "siel". Sien Woordelys.
Of "met 'n siel". Sien Woordelys.
Of "die kop van sy Nasireërskap".
+Eks 29:23, 24
Num. 6:20Eks 29:23, 24
Num. 6:21Rig 13:5
6 Jehovah het verder vir Moses gesê: 2 "Sê vir die Israeliete: 'As 'n man of 'n vrou 'n spesiale gelofte maak om as 'n Nasireʹër*+ vir Jehovah te lewe, 3 moet hy van wyn en ander alkohol wegbly. Hy mag nie asyn drink wat van wyn of van enige ander alkohol gemaak is nie.+ Hy mag geen sap drink wat van druiwe gemaak is of druiwe eet, hetsy dit vars of gedroog is nie. 4 Al die dae van sy Nasireʹërskap mag hy niks eet wat van die wingerdstok gemaak word nie, nie eers die onryp druiwe of die doppe nie.
5 "'Al die dae van die gelofte van sy Nasireʹërskap mag geen skeermes oor sy kop gaan nie.+ Hy moet heilig bly deur die hare van sy kop te laat groei totdat die dae dat hy vir Jehovah afgesonder is, voltooi is. 6 Hy mag nie naby 'n dooie persoon* kom gedurende al die dae dat hy vir Jehovah afgesonder is nie. 7 Selfs as sy pa of sy ma of sy broer of sy suster sterf, mag hy hom nie onrein maak nie,+ want die teken van sy Nasireʹërskap vir sy God is op sy kop.
8 "'Al die dae van sy Nasireʹërskap is hy heilig vir Jehovah. 9 Maar as iemand skielik langs hom sterf+ en hy die hare wat 'n simbool van sy Nasireʹërskap is, onrein maak, moet hy sy kop skeer+ op die dag van sy reiniging. Hy moet dit op die sewende dag skeer. 10 En op die agtste dag moet hy twee tortelduiwe of twee jong duiwe na die priester toe bring by die ingang van die tent van samekoms. 11 Die priester moet een as 'n sonde-offer en die ander as 'n brandoffer voorberei en vir hom versoening doen vir sy sonde+ in verband met die dooie persoon.* Dan moet hy sy kop op daardie dag heilig. 12 En hy moet hom weer vir Jehovah afsonder om 'n nuwe tydperk van Nasireʹërskap te begin, en hy moet 'n jong skaapram wat in sy eerste jaar is, as 'n skuldoffer bring. Maar die vorige dae sal nie tel nie, omdat hy sy Nasireʹërskap onrein gemaak het.
13 "'En dít is die wet oor die Nasireʹër: Wanneer die dae van sy Nasireʹërskap verby is,+ moet hy na die ingang van die tent van samekoms gebring word. 14 Daar moet hy sy offer vir Jehovah aanbied: een jong skaapram sonder gebrek wat in sy eerste jaar is, as 'n brandoffer,+ een ooilam sonder gebrek wat in haar eerste jaar is, as 'n sonde-offer,+ een skaapram sonder gebrek as 'n vrede-offer,*+ 15 'n mandjie ongesuurde ringvormige brode van fynmeel wat met olie gemeng is, ongesuurde platbrode wat met olie gesmeer is en die graanoffer+ en die drankoffers+ wat daarmee saamgaan. 16 Die priester moet dit vir Jehovah aanbied en die sonde-offer en die brandoffer offer. 17 Hy moet die skaapram as 'n vrede-offer* vir Jehovah offer, saam met die mandjie ongesuurde brode. En die priester moet die graanoffer+ en die drankoffer aanbied wat daarmee saamgaan.
18 "'Die Nasireʹër moet dan die hare van sy kop*+ by die ingang van die tent van samekoms skeer, en hy moet die hare van sy kop wat gedurende sy Nasireʹërskap gegroei het op die vuur sit wat onder die vrede-offer* is. 19 En die priester moet 'n gekookte+ blad van die skaapram, een ongesuurde ringvormige brood uit die mandjie en een ongesuurde platbrood neem en dit op die palms van die Nasireʹër sit nadat hy die teken van sy Nasireʹërskap laat afskeer het. 20 En die priester moet dit as 'n beweegoffer heen en weer voor Jehovah beweeg.+ Dit is iets heiligs vir die priester, saam met die bors van die beweegoffer en die boud van die bydrae.+ Daarna mag die Nasireʹër wyn drink.
21 "'Dít is die wet oor die Nasireʹër+ wat 'n gelofte maak: As hy 'n gelofte maak en dit kan bekostig om meer aan Jehovah te offer as wat deur sy Nasireʹërskap vereis word, moet hy sy gelofte nakom uit respek vir die wet van sy Nasireʹërskap.'"
22 Toe het Jehovah vir Moses gesê: 23 "Sê vir Aäron en sy seuns: 'So moet julle die volk Israel seën.+ Sê vir hulle: